আল্লাহ তা’য়ালা পবিত্র কুরআন মজীদে যাকাত অনাদায়কারীদের জন্য মর্মান্তিক শাস্তির সংবাদ শুনিয়ে দিয়েছেন যে, তাদের সম্পদ আগুনে উত্তপ্ত করার পর অগ্নিস্ফুলিঙ্গ বানানো হবে এবং তাদের কপালে, পার্শ¦দেশে ও পিঠে দাগ দেয়া হবে আর তাদের বলা হবে এই সেই ধন-সম্পদ যা তোমরা আল্লাহর রাস্তায় ব্যয় না করে পুঞ্জিভূত করে রেখেছিলে আজ তার স্বাদ গ্রহন করো। (সূরা তাওবা-৩৪,৩৫) যে মালের যাকাত সঠিক ভাবে আদায় করবে না সে সম্পদ টাক পড়া বা দুই দাত বিশিষ্ট বিষাক্ত সাপের রূপ ধারন করবে এবং গলায় তাকে পেঁচিয়ে দেয়া হবে। যা তার মুখে দংশন করতে থাকবে আর বলবে আমি তোমার সে সম্পদ যা তুমি কুক্ষিগত করে রেখে ছিলে, আল্লাহর পথে ব্যয় করতে অস্বীকৃতি জানিয়ে ছিলে। (বুখারী-১/১৮৮) যে ব্যক্তি যাকাত আদায় করবে না কিয়ামতের দিন সে জাহান্নামে নিক্ষিপ্ত হবে। (আত্ তারগীব লিল মুনযীরী-১১৫৩) স্থল ভাগে ও সমুদ্রে যতো মাল ধ্বংস হয়ে থাকে সবই যাকাত আদায় না করার কারণে। (মাজমাউয যাওয়াইদ-৪৩৩৫) যে সমপ্রদায় যাকাত আদায় করতে অস্বীকার করবে আল্লাহ তা’য়ালা তাদেরকে কঠিন দুর্ভিক্ষে নিপতিত করবেন। (আত্ তারগীব ১১৫৬)